Djelomice sunčano mjestimice s umjerenom naoblakom, prijepodne oblačnije u gorskim krajevima i Dalmaciji gdje još mjestimice može biti kiše ili lokalnih pljuskova, prognoza je Državnog hidrometeorološkog zavoda za Hrvatsku za danas, 4. listopada.

Vjetar slab. Na Jadranu slabo do umjereno jugo, a na sjevernom dijelu uz obalu umjerena, podno Velebita prijepodne mjestimice i jaka bura.

Ujutro na kopnu mjestimice magla.

Najviša dnevna temperatura zraka od 18 do 23 Celzijevih stupnjeva, u gorju malo niža.

HAK: ceste mokre, ima magle

Kolnici su mokri ili vlažni i skliski u većem dijelu zemlje, ima i magle, izvijestio je jutros Hrvatski autoklub (HAK).

Magla mjestimice smanjuje vidljivost u Hrvatskom primorju, Gorskom kotaru, središnjoj i sjeverozapadnoj Hrvatskoj, a ima je i na dionicama autocesta A1 između Otočca i Gospića, A2 Zagreb-Macelj između Krapine i Jankomira, A3 Bregana-Lipovac između Bregane i Križa, A4 Goričan-Zagreb, A6 Rijeka-Zagreb između tunela Pod Vugleš i čvora Bosiljevo te na A11 Jakuševec-Lekenik.

Pojačan je promet na gradskim prometnicama i obilaznicama te na autocesti A2 Zagreb-Macelj, a u zoni radova između čvorova Zaprešić i Jankomir u smjeru Zagreba vozi se usporeno.

Za sav promet, zbog radova, zatvorene su ceste: DC1 Gračac-Knin na dionici Sučević-Otrić (do 31.10.); DC29 na dijelu od Novog Golubovca do raskrižja za Stari Golubovec; DC502 Smilčić-Pridraga (obilazak: Obrovac-Karin-Pridraga-Benkovac-čvor Tromilja-Zadar).

Zbog radova na graničnom prijelazu Stara Gradiška, od 21. rujna (u trajanju od 30 dana), promet će teći uz privremenu regulaciju. Zbog suženog kolnika u vrijeme gušćeg prometa očekuje se sporiji prolazak državne granice.

Trajekti i katamarani plove prema redu plovidbe.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: Hina/gs